I april 1940 foreslo Luther for Ribbentrop opprettelse av en ny avdeling, , i utenriksdepartementet og under Luthers ledelse. Den nye avdelingen ble opprettet 7. mai 1940 og Luther utnevnt til leder. Avdelingen fikk ansvar for flere til dels helt urelaterte områder blant annet for trykking og distribusjon av materiell, geografiske tjenester (blant annet kart), utenlandsreiser for sentrale tjenestemenn og ledere, spesielle byggeprosjekter, jødesaker, frimurere og flyktninger, kontakt med nazipartiet, SS/Reichssicherheitshauptamt og politiet. Luther hadde seksjonsledere under seg, blant annet Franz Rademacher som leder for DIII (jødesaker), men var selv leder for to seksjoner. Ribbentrop utpekte i tillegg Luther som leder for med ansvar for å foreslå reformer i utenrikstjenesten og med fullmakt til å gripe inn i all avdelinger i utenriksdepartementet. Luther fikk først kontroll over trykking og distribusjon, i januar 1941 fikk han kontroll over en informasjonsavdeling ledet av Luthers venn Günther Altenburg (Altenburg ble etter kort tid i det okkuperte Hellas). Luther fikk etterhvert kontroll over all propagandavirksomhet i utenriksdepartementet.